
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Π ΡΩΤΟ Αρ. Φύλλου 134 

30 Μαΐου 2000 


ΠΡΑΞΕΙΣ ΥΠΟ ΥΡΓΙΚΟΥ ΣΥΜΒΟΥΛΙΟΥ 

Πράξη 31 της 26.5.2000 
Συλλογικά Κυβερνητικά Όργανα 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚΑ 137) όπως ισχύει σήμερα, και 
ιδίως του άρθρου 8. 

2. Το άρθρο 29Ατου Ν. 1558/1985 που προστέθηκε με 
το άρθρο 27του Ν. 2081/1992 (ΦΕΚΑ 154), όπως τροπο¬ 
ποιήθηκε με το άρθρο 1 παρ. 2α του Ν. 2469/1997 (ΦΕΚΑ 
38). 

3. Την πρόταση του Πρωθυπουργού και 

4. Το γεγονός ότι από τις διατάξεις της παρούσας πρά¬ 
ξης δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζει: 

Άρθρο 1 

Συλλογικά Κυβερνητικά Όργανα 
Εκτός από το Υπουργικό Συμβούλιο, λειτουργούντα κα¬ 
τωτέρω συλλογικά κυβερνητικά όργανα, σύμφωνα με ό¬ 
σα ορίζονται στα επόμενα άρθρα: 

α. Κυβερνητικό Συβούλιο Εξωτερικών και Άμυνας 
(ΚΥΣΕΑ). 

β. Κυβερνητική Επιτροπή 
γ. Επιτροπή Θεσμών 

δ. Επιτροπή Μεγάλων Έργων και Υποδομών 
ε. Επιτροπή Οικονομικής και Κοινωνικής Πολιτικής. 

Άρθρο 2 

Κυβερνητικό Συμβούλιο Εξωτερικών και Άμυνας 
(ΚΥ.Σ.Ε.Α.). 

1. Στο Κυβερνητικό Συμβούλιο Εξωτερικών και Άμυνας 
μετέχουν ο Πρωθυπουργός, ως πρόεδρος και οι Υπουρ¬ 
γοί: 

α. Εσωτερικών, Δημόσιας Διοίκησης και Αποκέντρω¬ 
σης. 

β. Εθνικής Άμυνας, 
γ. Εξωτερικών, 
δ. Εθνικής Οικονομίας, 


ε. Οικονομικών, 
στ.Ανάπτυξης, 

η. Περιβάλλοντος, Χωροταξίας και Δημοσίων Έργων, 
θ. Δημόσιας Τάξης και 

ι. Αναπληρωτής Υπουργός Εξωτερικών, ως τακτικά μέ¬ 
λη. 

Επίσης μετέχουν ως τακτικά μέλη: 
ια. ο Υπουργός Μακεδονίας - Θράκης και 
ιβ. ο Υπουργός Αιγαίου, εφόσον συζητούνται θέματα 
που ανήκουν στην αρμοδίοτητάτους, 
ιγ. ο Υπουργός Εμπορικής Ναυτιλίας, όταν πρόκειται 
για την επιλογή του Αρχηγού του Λιμενικού Σώματος και 
ιδ. ο Αρχηγός του Γενικού Επιτελείου Εθνικής Άμυνας, 
όταν λαμβάνονται αποφάσεις για θέματα του Υπουργείου 
Εθνικής Άμυνας. 

2. Στο ΚΥ.ΣΕ.Α μετέχουν, χωρίς δικαίωμα ψήφου, οι 
Προϊστάμενοιτου Γ ραφείου Σχεδιασμού Στρατηγικής και 
του Διπλωματικού Γ ραφείου του Πολιτικού Γ ραφείου του 
Πρωθυπουργού και ο Σύμβουλος του Πρωθυπουργού 
για αμυντικά θέματα. 

3. Καθήκοντα Γραμματέα του ΚΥ.Σ.Ε.Α. ασκεί ο Γενικός 
Γραμματέας του Υπουργικού Συμβουλίου. Εφόσον συζη- 
τούνται θέματα αρμοδιότητας του Υπουργείου Εθνικής Ά¬ 
μυνας του άρθρου 3του Ν. 2292/1995 (ΦΕΚ Α' 35), καθή¬ 
κοντα γραμματέα ασκεί ανώτατος ή ανώτερος αξιωματι¬ 
κός της Γραμματείας του ΚΥ.Σ.Ε.Α. 

4. Το Κυβερνητικό Συμβούλιο Εξωτερικών και Άμυνας: 
α. Διαμορφώνειτην πολιτική εθνικής άμυνας και εθνικής 

ασφάλειας της Χώρας. 

β. Αποφασίζει για θέματα εξωτερικής και αμυντικής πο¬ 
λιτικής, καθώς και για θέματα δημόσιας τάξης που σχετί¬ 
ζονται με την εξωτερική και αμυντική πολιτική. 

γ. Αποφασίζει για θέματα που αφορούν τη δομή των ε¬ 
νόπλων δυνάμεων, εγκρίνει τα μακροπρόθεσμα και μεσο¬ 
πρόθεσμα προγράμματα ανάπτυξης των αμυντικών ικα¬ 
νοτήτων της Χώρας, καθώς και τα μείζονα προγράμματα 
εκσυγχρονισμού, έρευνας, προμήθειας και παραγωγής 
αμυντικών μέσων και υλικού. 

δ. Προβαίνει σε έκτακτες εκτιμήσεις κρίσεων και απο¬ 
φασίζει για την οργάνωση του συστήματος χειρισμού κρί¬ 
σεων, παρέχονταςτις κατευθυντήριες οδηγίες προς το Υ¬ 
πουργείο Εθνικής Άμυνας, τα συναρμόδια Υπουργεία και 
τους λοιπούς εμπλεκόμενους φορείς. 

ε. Αποφασίζει την κήρυξη και άρση μέτρων και σταδίων 
συναγερμού για την μερική ή γενική κινητοποίηση της Χώ¬ 
ρας και την εφαρμογή και άρση των κανόνων εμπλοκής 
των Ενόπλων Δυνάμεων και αναθέτει αρμοδιότητες, σχε¬ 
τικά με τα παραπάνω, για την άμεση αντιμετώπιση εκτά¬ 
κτων καταστάσεων ή επεισοδίων. 

στ. Εξουσιοδοτεί τον Πρωθυπουργό να εισηγηθεί στον 
Πρόεδρο της Δημοκρατίας, έπειτα από πρόταση του Υ¬ 
πουργού Εθνικής Άμυνας, την κήρυξη και άρση γενικής ή 
μερικής επιστράτευσης, και την κήρυξη πολέμου. 

ζ. Αποφασίζει τη διάθεση εθνικών δυνάμεων στα πλαί¬ 
σια διεθνών υποχρεώσεων. 

η. Καθορίζει την πολιτική συμμετοχής των εμπλεκομέ- 
νων φορέων στη δοκιμή εφαρμογής των σχεδίων της Πο¬ 
λιτικής Σχεδίασης Έκτακτης Ανάγκης (Π.Σ.Ε.Α) 

θ. Αποφασίζει για την αναπλήρωση Αρχηγού Κλάδου 
στο Συμβούλιο Αρχηγών και Γενικών Επιτελείων 
(ΣΑΓΕ). 

ι. Επιλέγει, με πρόταση του Υπουργού Εθνικής Άμυνας, 
τον Αρχηγό Γ.Ε.Ε.Θ.Α. μεταξύ των Αντιστράτηγων, Αντι¬ 
ναυάρχων, Αντιπτεράρχων, με εναλλαγή: δύο Αντιστρά¬ 
τηγων, ενός Αντιναυάρχου και ενός Αντιπτεράρχου και με 
σειρά εναλλαγής που καθορίζεται από το ίδιο, καθώς και 
τους Αρχηγούς των Γενικών Επιτελείων Στρατού, Ναυτι¬ 
κού και Αεροπορίας, μεταξύ των Αντιστράτηγων, Αντι¬ 
ναυάρχων ή Υποναυάρχων, Αντιπτεράρχων ή Υποπτε¬ 
ράρχων, αντίστοιχα. 

ια. Επιλέγει τους Αρχηγούς των Σωμάτων Ασφαλείας 
και του Λιμενικού Σώματος, έπειτα από πρόταση του Υ¬ 
πουργού Δημόσιας Τάξης και Εμπορικής Ναυτιλίας, αντί¬ 
στοιχα. 

ιβ. Τοποθετεί και μεταθέτει, έπειτα από πρόταση του Υ¬ 
πουργού Εθνικής Άμυνας, με κύριο κριτήριο την αύξηση 
της μαχητικής ικανότητας των Ενόπλων Δυνάμεων, τον 
Διοικητή της Στρατιάς, τον Αρχηγό του Στόλου, τον Αρ¬ 
χηγό της Τακτικής Αεροπορίας, τον Υπαρχηγό του 
Γ.Ε.Ε.Θ.Α, και γενικά τους Αντιστράτηγους, Αντιναυάρ¬ 
χους, Αντιπτεράρχρυς, Υποστρατήγους, Υποναυάρχους, 
Υποπτεράρχους σε θέση Αντιστράτηγων, Αντιναυάρχων 
και Αντιπτεράρχων, όταν παρίσταται ανάγκη. 

ιγ. Αποστρατεύει τους Αρχηγούς Γ.Ε.Ε.Θ.Α, ΓΕΣ, ΓΕΝ 
και ΓΕΑ. Αποφασίζει για τη διατήρηση, επίτιμή, του τίτλου 
της θέσης τους και μετά την αποστρατεία, για τον Αρχη¬ 
γό ΓΕΕΘΑ και τους Αρχηγούς Γενικών Επιτελείων Στρα¬ 
τού, Ναυτικού και Αεροπορίας, τους οποίους και προάγει 
στο βαθμό του Στρατηγού, Ναυάρχου και Πτέραρχου α¬ 
ντίστοιχα 

ιδ. Επιλέγει τον Πρόεδρο, τον Εισαγγελέα και τους Α¬ 
ντιπροέδρους του Αναθεωρητικού Δικαστηρίου, σύμφω¬ 
να με τα προβλεπόμενα στο Ν. 2304/1995. Η σειρά αρχαι¬ 
ότητας των δικαστικών λειτουργών των Ενόπλων Δυνά¬ 
μεων που έχει τεθεί στην περί προαγωγής απόφαση του 
ΚΥ.Σ.Ε.Α, είναι δεσμευτική. 

ιε. Ασκεί κάθε άλλη αρμοδιότητα που προβλέπεται από 
την ισχύουσα νομοθεσία. 

5. Σε πολεμική περίοδο το ΚΥ.Σ.Ε.Α μετονομάζεται σε 
Πολεμικό Συμβούλιο. 


Άρθρο 3 

Κυβερνητική Επιτροπή 

1. Στην Κυβερνητική Επιτροπή μετέχουν ο Πρωθυπουρ¬ 
γός, ως πρόεδρος, και οι Υπουργοί: 

α. Εσωτερικών, Δημόσιας Διοίκησης και Αποκέντρω¬ 
σης, 

β. Εθνικής Άμυνας, 
γ. Εξωτερικών, 
δ. Εθνικής Οικονομίας, 
ε. Οικονομικών, 
στ. Ανάπτυξης, 

ζ. Περιβάλλοντος, Χωροταξίας και Δημοσίων Έργων, 
η. Εθνικής Παιδείας και Θρησκευμάτων, ως τακτικά μέ¬ 
λη. 

2. Στην Κυβερνητική Επιτροπή μετέχουν, χωρίς δικαίω¬ 
μα ψήφου, οι Προϊστάμενοι των Γραφείων Οικονομικού 
και Σχεδιασμού Στρατηγικής του Πολιτικού Γ ραφείου του 
Πρωθυπουργού και ο Ειδικός Σύμβουλος του Πρωθυ¬ 
πουργού για νομικά θέματα. 

3. Η γραμματειακή εξυπηρέτηση της Κυβερνητικής Επι¬ 
τροπής παρέχεται από τη Γ ενική Γ ραμματεία του Υπουρ¬ 
γικού Συμβουλίου. 

4. Η Κυβερνητική Επιτροπή, ενεργώντας στο πλαίσιο 
των αποφάσεων και κατευθύνσεων του Πρωθυπουργού 
και του Υπουργικού Συμβουλίου, λαμβάνει τα αναγκαία 
μέτρα για την εφαρμογή της κυβερνητικής πολιτικής, πα¬ 
ρακολουθεί και συντονίζειτην εφαρμογή των αποφάσεων 
της και των αποφάσεωντου Υπουργικού Συμβουλίου από 
τα μέλη της Κυβέρνησης και συζητά και λαμβάνει αποφά¬ 
σεις για τα θέματα που παραπέμπει σ’ αυτήν ο Πρωθυ¬ 
πουργός. 

Άρθρο 4 

Επιτροπή για τους θεσμούς και την κοινωνία 
των πολιτών 

1. Στην Επιτροπή Θεσμών μετέχουν ο Υπουργός Εσω¬ 
τερικών, Δημόσιας Διοίκησης και Αποκέντρωσης, ως 
πρόεδρος, και οι Υπουργοί: 

α. Οικονομικών, 

β. Περιβάλλοντος, Χωροταξίας και Δημοσίων Έργων, 

γ. Εθνικής Παιδείας και Θρησκευμάτων, 

δ. Εργασίας και Κοινωνικών Ασφαλίσεων, 

ε. Υγείας και Πρόνοιας, 

στ. Δικαιοσύνης, 

ζ. Πολιτισμού, 

η. Δημόσιας Τάξης, 

θ. Τύπου και Μέσων Μαζικής Ενημέρωσης, ως τακτικά 
μέλη. 

2. Στην Επιτροπή μετέχει χωρίς δικαίωμα ψήφου και ο 
Ειδικός Σύμβουλος του Πρωθυπουργού για νομικά θέμα¬ 
τα. 

3. Η γραμματειακή εξυπηρέτηση της Επιτροπής παρέ¬ 
χεται από τη Γ ενική Γ ραμματεία του Υπουργείου Εσωτε¬ 
ρικών, Δημόσιας Διοίκησης και Αποκέντρωσης. 

4. Έργο της Επιτροπής είναι: 

α. Ο συντονισμός της κυβερνητικής δράσης αναφορικά 
προς τους θεσμούς. 

β. Η επεξεργασία προτάσεων προς τον Πρωθυπουργό 
για τον εκσυγχρονισμό των θεσμών και την άρτια λει¬ 
τουργία τους. 

γ. Η επεξεργασία των αναγκαίων μέτρων για την ανά¬ 
πτυξη της κοινωνίας της πληροφορίας. 

δ. Η παρακολούθηση της εφαρμογής της νομοθεσίας 
για την τοπική αυτοδιοίκηση, η εκτίμηση των αποτελε¬ 
σμάτων της και η εισήγηση προτάσεων για τις αναγκαίες 
βελτιώσεις της. 

Άρθρο 5 

Επιτροπή Οικονομικής και Κοινωνικής Πολιτικής 

1. Στην Επιτροπή Οικονομικής και Κοινωνικής Πολιτικής 
μετέχουν ο Υπουργός Εθνικής Οικονομίας, ως πρόεδρος, 
και οι Υπουργοί: 

α. Οικονομικών, 
β. Ανάπτυξης, 

γ. Περιβάλλοντος, Χωροταξίας και Δημοσίων Έργων, 
δ. Εθνικής Παιδείας και Θρησκευμάτων, 
ε. Γεωργίας, 

ζ. Εργασίας και Κοινωνικών Ασφαλίσεων, 

στ. Υγείας και Πρόνοιας, 

ζ. Εμπορικής Ναυτιλίας και 

η. Μεταφορών και Επικοινωνιών, ως τακτικά μέλη. 

2. Στην Επιτροπή μετέχουν, επίσης, χωρίς δικαίωμα ψή¬ 
φου : 

α. ο Προϊστάμενος του Οικονομικού Γραφείου του Πο¬ 
λιτικού Γ ραφείου του Πρωθυπουργού και 
β. ο Πρόεδρος του Συμβουλίου Οικονομικών Εμπειρο¬ 
γνωμόνων. 

3. Η Γραμματειακή εξυπηρέτηση της Επιτροπής παρέ¬ 
χεται από τη Γενική Γραμματεία του Υπουργείου Εθνικής 
Οικονομίας. 

4. Η Επιτροπή Οικονομικής και Κοινωνικής Πολιτικής, 
σία πλαίσια των αποφάσεων του Πρωθυπουργού και του 
Υπουργικού Συμβουλίου, αποφασίζει για θέματα οικονο¬ 
μικής και κοινωνικής πολιτικής γενικότερης σημασίας και 
λαμβάνει τα αναγκαία μέτρα για την εφαρμογή του οικο¬ 
νομικού προγράμματος της Κυβέρνησης, παρακολουθεί, 
εποπτεύει και συντονίζει την εφαρμογή του προγράμμα¬ 
τος αυτού και των αποφάσεων της, εξετάζει τα αναγκαία 
μέτρα για την ενίσχυση της κοινωνικής συνοχής και της 
συνολικής αναβάθμισης των ποιοτικών χαρακτηριστικών 
του τρόπου και των συνθηκών ζωής. 

Άρθρο 6 

Επιτροπή Μεγάλων Έργων και Υποδομών 

1. Στην Επιτροπή Μεγάλων Έργων και Υποδομών μετέ¬ 
χουν ο Υπουργός Περιβάλλοντος, Χωροταξίας και Δημο¬ 
σίων Έργων, ως πρόεδρος, και οι Υπουργοί: 

α. Εσωτερικών, Δημόσιας Διοίκησης και Αποκέντρω¬ 
σης. 

β. Εθνικής Οικονομίας, 
γ. Οικονομικών, 
δ. Ανάπτυξης, 

ε. Μεταφορών και Επικοινωνιών, 
στ. ο αρμόδιος κατά περίπτωση Υπουργός, ο οποίος ει- 
σηγείταιτο θέμα της αρμοδιότητάςτου, ωςτακτικά μέλη. 

2. Μετέχουν επίσης χωρίς δικαίωμα ψήφου: 

α. ο Γενικός Γραμματέας Συγχρηματοδοτούμενων Δη¬ 
μοσίων Έργων του Υπουργείου Περιβάλλοντος, Χωροτα¬ 
ξίας και Δημοσίων Έργων, 

β. ο Σύμβουλος του Πρωθυπουργού για τεχνικά θέματα, 


γ. ο Προϊστάμενος του Οικονομικού Γ ραφείου του Πο¬ 
λιτικού Γ ραφείου του Πρωθυπουργού και 

δ. ο Ειδικός Σύμβουλος του Πρωθυπουργού για νομικά 
θέματα. 

3. Η γραμματειακή εξυπηρέτηση της Επιτροπής παρέ¬ 
χεται απάτη Γ ενική Γ ραμματεία Συγχρηματοδοτούμενων 
Δημοσίων Έργων του Υπουργείου Περιβάλλοντος, Χω¬ 
ροταξίας και Δημοσίων Έργων. 

4. Έργο της Επιτροπής είναι: 

α. Ο συντονισμός της προώθησης των μεγάλων Έργων 
και υποδομών. 

β. Η εξέταση και ιεράρχηση των διαφόρων εναλλακτι¬ 
κών λύσεων αναφορικά με τα προς εκτέλεση μεγάλα έρ¬ 
γα. 

γ. Η διατύπωση συγκεκριμένων προτάσεων για κάθε έρ¬ 
γο προς το Υπουργικό Συμβούλιο και τα λοιπά συλλογικά 
κυβερνητικά όργανα. 

δ. Ο καθορισμός των χρονοδιαγραμμάτων εκτέλεσης 
και ο έλεγχος της πορείας ολοκλήρωσης των έργων αυ¬ 
τών. 

Άρθρο 7 

Κανόνες λειτουργίας των συλλογικών 
κυβερνητικών οργάνων 

1. Κάθε συλλογικό κυβερνητικό όργανο συγκαλείται α¬ 
πό τον Πρόεδρο του, ο οποίος και καθορίζει τηνημερήσια 
διάταξη. 

Επιτρέπεται κατά περίπτωση να μην προσκαλούνται ο¬ 
ρισμένα μέλη του συλλογικού κυβερνητικού οργάνου σε 
συνεδριάσεις κατά τις οποίες δεν συζητούνται θέματα 
της αρμοδιότητας τους. 

2. Σε περίπτωση απουσίας ή κωλύματος, οι Υπουργοί α¬ 
ναπληρώνονται από τους οριζόμενους από αυτούς Υφυ¬ 
πουργούς. 

3. Στα συλλογικά κυβερνητικά όργανα μπορεί να προ¬ 
σκαλούνται και άλλοι, πλην των τακτικών μελών. Υπουρ¬ 
γοί, Αναπληρωτές Υπουργοί, Υφυπουργοί, Σύμβουλοι 
του Πρωθυπουργού, υπηρεσιακοί παράγοντες και εμπει¬ 
ρογνώμονες, εφόσον συζητούνται θέματα της αρμοδιό- 
τητάςτους. 

4. Στα μέλη των συλλογικών κυβερνητικών οργάνων δεν 
καταβάλλεται οποιαδήποτε αμοιβή ή αποζημίωση. Στα 
πρόσωπα που παρέχουν τη γραμματειακή εξυπηρέτηση 
καταβάλλεται η αποζημίωση που προβλέπεται από τις ι- 
σχύουσες διατάξεις. 

5. Τα συλλογικά κυβερνητικά όργανα για τη διευκόλυν¬ 
ση του έργου τους ζητούν πληροφορίες και στοιχεία από 
τους αρμόδιους φορείς και υπηρεσίες, οι οποίες οφεί¬ 
λουν να τις παρέχουν χωρίς καθυστέρηση. 

6. Οι προσκλήσεις και η ημερήσια διάταξη των συνε¬ 
δριάσεων των συλλογικών οργάνων, στα οποία δεν προε¬ 
δρεύει ο Πρωθυπουργός, κοινοποιούνται και στη Γενική 
Γ ραμματεία του Υπουργικού Συμβουλίου. 

7. α. Στις συνεδριάσεις των Συλλογικών Κυβερνητικών 
Οργάνωντηρούνται πρακτικά εις διπλούν. Από αυτά, το έ¬ 
να παραμένει στο αρχείο που τηρεί η Γ ραμματεία του 
Συλλογικού Κυβερνητικού Οργάνου καιτο άλλο κοινοποι¬ 
είται στο Γ ενικό Γ ραμματέα του Υπουργικού Συμβουλίου 
και είναι στη διάθεση του Πρωθυπουργού. 

β. Τα πρακτικά των συνεδριάσεων των Συλλογικών Κυ- 

βερνητικών Οργάνων είναι απόρρητα, το δε απόρρητο 
διαρκεί για όσο χρόνο ισχύει το απόρρητο των συζητήσε¬ 
ων του Υπουργικού Συμβουλίου. Η διαφύλαξη του απορ¬ 
ρήτου των πρακτικών αποτελεί υπηρεσιακή υποχρέωση 
του Γραμματέα του οικείου Συλλογικού Οργάνου. 

γ. Χορήγηση αποσπασμάτων επιτρέπεται με τους ίδι¬ 
ους όρους, που προβλέπονται για τα πρακτικά του Υ¬ 
πουργικού Συμβουλίου. 

Άρθρο 8 
Τελική διάταξη 

Από της ισχύος της παρούσας καταργείται η ΠΥΣ 
288/23-12-1996 «Τροποποίηση, συμπλήρωση και κωδικο¬ 


ποίηση διατάξεων για τα Συλλογικά Κυβερνητικά Όργα¬ 
να» (ΦΕΚΑ'285). 

Η παρούσα πράξη να δημοσιευθεί στην Εφημερίδα της 
Κυβερνήσεως. 

Ο Πρόεδρος 
Τα Μέλη 

Ακριβές Αντίγραφο 

Ο Γ ενικός Γ ραμματέας 
του Υπουργικού Συμβουλίου 
ΣΩΚΡΑΤΗΣ Ι.ΚΟΣΜ ΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




